পেনশনহীন বয়স্কদের জন্য আছে ভারত সরকারের বরিষ্ঠ যোজনা (এসসিএসএস)। সেই ২০০৫ সাল থেকে ১৫ লক্ষ টাকা, স্বামী-স্ত্রী মিলে ৩০ লক্ষ টাকা রাখা যেত, তখন ৯% সুদে এ থেকে বছরে আয় হত ১ লক্ষ ৩৫ হাজার টাকা আর আয়কর ছাড়ের সীমা ছিল বছরে ১ লক্ষ টাকা। বর্তমানে সুদ ৮.৩ %, আর জমার ঊর্ধ্বসীমা সেই ১৫ লক্ষেই আছে, অর্থাৎ এ থেকে বাৎসরিক আয় কমে মাত্র ১ লক্ষ ২৪ হাজার ৫০০ টাকা যেখানে আয়কর ছাড়ের সীমা বেড়ে বছরে ৩ লক্ষ টাকা! এ ছাড়া আছে প্রধানমন্ত্রী ব্যয় বন্দনা যোজনা (পিএমভিভিওয়াই), ৮% সুদে বর্তমানে ১৫ লক্ষ টাকা জমা রাখা যায়। এই দুইয়ে মিলে ১৫+১৫=৩০ লক্ষ টাকা রাখা যায় এবং এ থেকে সুদ পাওয়া যেতে পারে বছরে ২.৪৪৫ লক্ষ টাকা, অর্থাৎ মাসে ২০,৩৭৫ টাকা। যে হেতু অধিকাংশ বয়স্কের ৩০ লক্ষ টাকা মূলধন নেই তাই তাঁদের প্রধানত বরিষ্ঠ যোজনার উপর নির্ভর করে বাঁচতে হবে। এর সুদের হার হওয়া উচিত বয়সভিত্তিক, যত বয়স বাড়বে, সুদের হারও বাড়বে। সমস্ত বয়স্কের এই নিয়ে দাবি তোলা উচিত। দুর্ভাগ্য, সবাই ব্যাঙ্কে সুদের হার বাড়ানোর দাবি করে চলেছেন।